
2022, tawata e Año di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Cel Wever-Úrves 


PROME MINISTER 


Riba 17 di november, Prome Minister Evelyn Wever 
- Croes a cumpli 5 aña como Prome Minister di 
Aruba. Ademas di ta liderando gobierno di Aruba pa 
di dos biaha, Prome Minister Evelyn Wever Croes 
tabata e persona cu a ricibi mas voto 'votegetter' 
durante e ultimo eleccion. 


Premier Wever - Croes su experiencia liderando 
dos coalicion 

Durante e dos ultimo elecionnan, Aruba a conoce 
gobiernonan di coalicion. Gabinete Wever - Croes 
| tabata un coalicion di 3 partido y gobierno actual 
ta un coalcion di 2 partido. Prome Minister Evelyn 
Wever - Croes a splica cu ora ta trata di un gobierno 
coalicion, tin mas 'checks and balances' y ta purba 
representa e comunidad di Aruba mas hopi cu ta 
posibel. Ademas tin cu traha riba e union y “team 
spirit pa mantene hende hunto. Premier Wever - 
Croes a sigui bisa cu e ta hopi importante pa trata 
cada hende cu respet y corda cu cada persona ta 
trece algo na mesa y a drenta politica pa logra algo. 

'E ta un trabou cu ta tuma su tempo pero pueblo di Aruba a 
haya locual cu a wordo pidi, cual ta un coalicion di diferente 
partido.” 

Prome Minister a sigui splica cu e ta considera su mes di 
naturalesa como un hende cu ta gusta traha den ekipo, wanta 
hende hunto y inverti tempo pa cada persona sinti bon den 
nan rol. Esakinan ta apectonan importante pa por garantisa un 
coalicion stabiel, Prome Minister a splica. 


Sentimento como votegetter di Aruba 

Premier Evelyn Wever - Croes a expresa cu durante eleccion 
di aña pasa, e di dos biaha cu a wordo scogi pa carga e 
responabilidad di lidera pais Aruba, tabata un momento hopi 
emocional. Comunidad a demostra nan sosten y confiansa 
depositando nan voto den Prome Minister, cual a haci Premier 
Wever - Croes e persona cu mas voto 'votegetter' di pais 


Aruba. 'Mi ta sintimi sumamene honra di a ricibi tanto sosten y 
confiansa di comunidad di Aruba. Na mes momento e ta bin cu 
su responsabilidad tambe, pasobra ora bo haya tanto sosten 
asina, bo tin cu haci e trabou hopi mas mihor pa no desfrauda 
niun di e personanan aki cu a deposita nan confiansa den bo.'. 


Finalisando Prome Minister a expres cu e sosten cu a ricibi 
di comunidad a demostra cu pueblo a aproba con a goberna 
pais Aruba durante di e tempo di crisis. A pesar di pandemia, 
gobierno a percura pa bin cu solucion pa problemanan. 

Prome Minister Evelyn Wever-Croes: 


Aruba pa di 4 aña consecutivo tabata e pais anfitrion pa e 
conferencia anual “German-Caribbean Energy Conference” cu 
a tuma lugar 15 di November 2022. Durante e conferencia aki, 
Prome Minister Evelyn Wever-Croes tabata tin e oportunidad 
pa hiba palabra extendiendo asina un cordial bon bini na esnan 
presente y gradiciendo e organisadonan pa a scoge pais Aruba 
un biaha mas como anfitrion di e conferencia aki. 


Durante su discurso, Prome Minister a splica cu energia 
renobabel y energia eficas ta topiconan hopi importante pa 
e islanan den Caribe, incluyendo Aruba. Mundialmente e 
topiconan aki tambe ta hayando hopi atencion den e contexto 
di cambio di clima. Pa e “Small Island Development States” 
(SIDS) rond mundo, cambio di clima ta sumamente importante 
mirando e daño cu esaki por ocasiona. Specialmente islanan 
den Caribe cu ta depende di e sector turistico, ta vulnerabel na 
cambio di clima, ya cu un horcan por caba cu mas cu e “GDP” 
anual di un pais manera Aruba. Pa e motibo aki, e miho opcion 
ta pa evita e impacto negativo di cambio di clima por completo. 


Prome Minister a indica cu Aruba mescos cu e otro islanan 
SIDS, a reconoce cu e dependencia riba “fossil fuels” cu ta 
conoci pa fluctua di prijs constantemente, ta trece incertidumbre 
den loke ta costo di bida y crecemento economico. Esaki a 
conduci Aruba na cuminsa cana e caminda pa reduci emision 
di carbon. 


E proceso aki a cuminsa prome cu 2009 na unda Gobierno 
hunto cu e companianan di utilidad a bin cu un plan strategico 
cu e obhetivo di reduci e consumo di HFO y emision di carbon. 
Lastimamente e plan aki no a wordo realisa, pero na momento 
cu a bin un cambio den mandato di gobierno, stakeholdersnan 
a aserca Gobierno y urgi pa hunto bin cu un plan mas realistico. 
Gabinete Wever-Croes tin como prioridad riba agenda pa 
re-evalua e inversionnan haci te cu awor y reforma e vision 
energetico pa Aruba. 


closing 


Pa Aruba ta importante durante e transicion energetico, pa 
enfoca riba e ser humano y pa ta alinea cu e Metanan di 
Desaroyo Sostenibel di Nacionnan Uni (SDG's). Pa e sector 
energetico esaki tambe ta importante en bista cu energia ta 
hunga un papel importante pa loke ta trata costo di bida di e 
ciudadanonan. 


O GLOBAL 


“Aruba ta comprometi pa sigui traha contra e efectonan di 
cambio di clima. Tur cambio ta cuminsa di paden, pero ta 
solamente si tur isla y nacion para hunto, nos lo por gana e 
bataya contra cambio di clima”, Prome Minister a expresa. 

Prome Minister Evelyn Wever - Croes: 

“E derechonon aki ta pa e bienestar di e muchanan y p'esey ta 
importante pa mustra nan cu mundo henter ta para nan tras”” 


Dia Internacional di Derechonan di Mucha ta wordo celebra 
mundialmente dia 20 di November. Riba e fecha aki henter 
mundo ta para keto riba e derechonan fundamental y basico di 
cada mucha y e importancia di esakinan. 


Prome Minister Evelyn Wever-Croes a expresa cu muchanan 
ta wak nos como adulto pa defende y proteha nan, pa duna 
nan un miho calidad di bida yena di amor y felicidad y esaki ta 
loke e tratado di derechonan di mucha ta garantisa. 


Den cuadro di e dia importante aki, Minister di Husticia y 
Asuntonan Social Rocco Tjon a organisa un marcha cu a 
cuminsa na Plaza Nikki Habibe, pasa door di caya Betico Croes 
pa asina termina na Plaza Padu. Pa cu e evento aki Gobierno 
a acerca tur scol pa concentra riba un articulo di e tratado di 
derechonan di mucha. E scolnan cu a participa a wordo pidi pa 
no solamente carga borchi di e articulo aki durante e marcha, 
sino tambe pa traha di e articulo un poésia, obra of canto pa 
presenta na final di e marcha na Plaza Padu. 


Tambe, Prome Minister a splica cu e dia aki ta uno hopi 
importante na unda ta conscientisa e muchanan di kico nan 
derechonan ta como mucha. “E ta yena mi di emocion pa wak 
con duro e muchanan, cu ayudo di nan docentenan a traha 
riba e proyecto aki. E derechonan aki ta pa e bienestar di e 
muchanan y p'esey ta importante pa mustra nan cu mundo 
henter ta para nan tras. 


Danki na Minister Rocco Tjon y su ministerio pa organisa 
un evento asina importante cu e meta pa conscientisa nos 
muchanan riba nan derechonan y pa mustra nan cu nan ta 
central, cu nos como adulto ta para pa nan, pasobra nos kier 
pa nan ta feliz y pa nan tin un futuro stabiel para riba nan 
pianan,” Prome Minister Evelyn Wever-Croes a expresa. 

Prome Minister Evelyn Wever - Croes: 


SURPLUS DEN PRESUPUESTO 2023 TA 
SIGNIFICA MAS ESPACIO PA INVERSION 


`Loke nos mester haci ta tin fe, sigui traha duro den union, 

Recientemente Parlamento di Aruba a aproba presupuesto pa 


aña 2023 cu un surplus di 1%, ekivalante na 63 miyon florin. Cu 
e logro aki, Prome Minister Evelyn Wever - Croes a expresa cu 
Aruba ta riba rumbo pa progreso y di finanza sostenibel bek. 


Prome Minister Evelyn Wever - Croes a expresa cu e ta un 
sentimento special pa por tin presupuesto 2023 aproba cu 
un surplus di 63 miyon florin. Asina ta pone Aruba bek riba e 
trayecto di finanzas sostenibel, y cu esey ta bin progreso bek 
pa pais Aruba. 


y no kibra otro” 

infrastructura etc. E forma con Aruba su economia a recupera 
ta danki na trabou duro di nos hendenan y si sigui traha duro 
awo, sigur lo por logra mas cos grandi pa Aruba. “Ami ta 
optimista pa e futuro cu ta spera nos. Loke nos mester haci ta, 
tin fe y sigui traha duro den union, yuda otro y no kibra otro,' 
Prome Minister a expresa. 


Terminando Premier Wever - Croes a expresa cu ta premira cu 
e aña nos dilanti lo ta un bon aña pa Aruba y tur ciudadano di 
nos pais. 'Nos compromiso ta pa trece progreso y bienestar pa 
tur y esey ta locual nos ta bay haci tambe.’ 


A pesar cu no a sali for di e efectonan 
di e pandemia ainda, ta premira 
cu aña 2023 ta bay ta un aña hopi 
mas mihor. Prome Minister a sigui 
splica cu presupuesto cu surplus ta 
encera cu lo por cuminsa inverti di 
berdad den areanan cu ta necesario 
manera den enseñansa, den cuido/ 
salud, den seguridad di nos pais, den 


Aruba mester 


di nos TUR! 

E determinacion di cada ciudadano, 
lo ta e inspiracion pa nos sigui 
enfrenta cualkier reto cu den 2023 


Unsl Arends 


crusa nos caminda. 

MINISTER 


Minister Ursell Arends ta elabora riba Serlimar 


HISTORIA DI DEBACLE, Y TRAYECTO DI RESCATE 


Na aña 2005 Serlimara bira un compania estatal, Sui Generis. 
E meta principal tabata pa duna espacio pa e compania bira 
financieramente independiente. Den cuadro di maneho, un 
Minister lo mester comunica cu gerencia solamente via un Raad 
van Toezicht pa evita involucracion politico den e compania. 


Despues di 17 aña por conclui cu tur dos meta a fracasa, 
actualmente Serlimar ta bou di surceance van betaling y 
e involucracion politico tabata semper na ordo di dia. E 
compania a cambia di status legal, pero asina mes Minister 
Booshi Wever, e tempo ey, a opera Serlimar sin un Raad van 
Toezicht, cual ta nifica cu Serlimar a ser dirigi directamente pa 
un ministerBooshi tambe unilateralmente a dicidi na 2007 cu 
Serlimar no lo cobra pa recoge sushi, limitando nan entrada, y 
strobando completamente pa haci e compania financieramente 
independiente. Apesar di tur esaki, ainda na 2009 e Minister 
a dicidi pa aloca un cantidad di empleado na e compania, 
poniendo peso adicional ariba su finansas. 


Despues di cambio di gobierno na 2009, Minister Benny 
Sevinger, como un di su prome actonan oficial como minister, 
a aloca como 222 persona for di DOW pa Serlimar — un 
costo di 8 miyon Florin pa aña — sin ningun presupuesto pa e 


proyecto conoci como "Mantencion Bo Bario." Pa tene cos den 
perspectiva, esey ta mas cu e cantidad empleado cu Serlikor 
tin total den servicio na Curacao. 


Minister Mike de Meza, bou su encargo, a dicidi pa inverti 
miyones di e compania Serlimar, den e.o. marketing mientras 
cu Serlimar no por a ni cobra pa su servicio. 

A keda subi e gastonan, mientras cu e compania no tabata 
por cobra; un peso completamente no-prudente pa Gobierno 
di Aruba. 


E tabata mas cu claro cu Serlimar no por paga e debe 
astronomico di 20 miyon florin. Riba 8 di mei 2020 e Raad van 
Toezicht y Gerencia di Serlimar a pidi Surseance van Betaling 
pa evita cu mester declara bancarota. Corte a aproba un 
Surseance temporario na 19 di mei 2020. 


Na april 2022, a nombra un Raad van Toezicht cu, no obstante 
cu e ley di Good Corporate Governance no ta finalisa, tur e 
miembro nan a pasa procedura di screening prome cu nan a 
ser nombra. A traves di esfuersonan di Minister Ursell Arends, 
a logra convence huez extende e Surseance van Betaling dia 
20 di mei 2022. Alogra presupuesta fondo pa paga creditornan. 
Tambe mester a ahusta e tarifa di Serlimar, y tambe a reinforsa 
esfuersonan di coleccion di tarifa, asina fortificando e compania 
su posicion financiero. 


Den e añabinidero Serlimar lo continua di reorganisa y reinventa 
su mes. Lo implementa un plan di herstart pa asina evita cu 
Surseance ta caba den bancarota. Lo concentra esfuerso, 
energia y recurso den area caminda Serlimar si tin material y 
capacidad pa progresa, esta recohida di desperdicio. 


Ya caba a desminui gasto pa asina por garantisa trabou di tur 
empleado, y lo continua di tene control estrecho riba esaki. 
Implementacion di “good corporate governance” tambe pa 
parti esencial pa evita metemento politico den futuro. 

Reunion q boi den bon ombiente 


COMERCIANTENAN A REUNI CU MINISTER 
ARENDS Y MINISTER WEVER TOCANTE 
ARUPARKING 


Diabierna utitmo Minister Ursell Arends, kende ta encarga 
cu transporte, hunto cu su colega Minister Geoffrey Wever di 
asuntonan economico, a reuni cu un grupo di comerciantenan 
di caya grandi pa toca e tema di Aruparking. 


Manera Minister Arends a duna di conoce caba, entrante 
januari Aruparking lo cuminsa entensiva su control di parkeo 
den area di caya grandi. Esaki ta trece su preocupacionnan 
pa comerciante nan den caya. Pa es motibo a pidi un reunion 
cu e mandatario pa asina dialoga, puntra cualkier pregunta of 
vocifera preocupacionnan. 


Durante e encuentro Minister Arends no solamente a reforsa 
nan deseo pa tin parkeo organisa, pero tambe tabata tin un 
dialogo habri riba oportunidadnan pa comercio den e area en 
general. 


“Mi ta contento di por a topa e comerciante nan awe hunto 
cu mi colega Minster Wever”, Minister Arends a cuminsa na 
bisa. “Nan (comerciantenan) a trece diferente ideanan dilanti 
cu sigur nos lo tuma den consideracion. Na final di dia mester 
wanta e dialogo habri pa asina yega na e miho solucion pa cu 
parkeo den centro di ciudad. 


Minister Wever cu tambe a forma parti e e reunion a tende di 


<= N 

e preocupacion cu e comerciantenan tin, y nan input pa cu 
caya grandi. Minister Wever ta bezig cu proyecto grandi pa cu 
centro di ciudad pa stimula e volumewn di trafico di hende, y 
drecha e factibilidad comercial pa e area. 


En general un reunion sumamente fructifero y den bon 
ambiente, caminda esfuersonan pa cu parkeo structura, y 
tambe pa cu desaroyo di centro di ciudad ta demostra di keda 
esencial pa ambos stakeholders. 


SINTONISA 


CONFERENCIA DI PRENSA 
į DI GOBIERNO DI ARUBA 


Gabinete Wever-Croes 


Tur dialuna y diahuebs | 10:00 am 

Minister Ursell Arends: 


UN VISION PA PARKE MARINO Y UN MANEHO 
PA NOS NATURALESA PABIEN NA PARKE 
NACIONAL ARUBA CU NAN ENCUENTRO DI 
MANEHO MARINO 


Minister Arends ta felicita Parke Nacional cu nan 
workshop encuanto maneho marino na Aruba y den 
Caribe. Pa varios aña, Aruba a pone prioridad riba 
desaroyo economico cu a perhudica nos naturalesa. 
“Nos tin e ambicion pa amplia e actual parke marino na 
uno cu rondona ful nos isla”. Esaki ta forma parti di su 
vision di planificacion pa e uzo du nos lama. 


Un Parke Marino cu ta rondona nos isla, en bez di prohibi 
actividadnan, lo crea un roadmap pa con nos por balansa 
e uzo di nos lama y e conservacion di nos naturalesa. 
Pa es motibo, Aruba a haci un compromiso boluntario 
durante e conferencia di Lama di Nacion Uni na juni 2022 pa 
amplia e Parke Marino. 


Como un isla dependiente di importacion y turismo, nos ta 
uza nos lama pa varios actividad e.o. transporte maritimo, 
watersport, pesca y construccion sin fin. Dicho actividad por 
a expande sin limitacion y sin input di e varios stakeholders 
marino. Sinembargo, actividadnan riba lama por crea conflicto 
y tin un impacto grandi riba nos bida marino. Un Parke Marino 
y maneho efectivo por limita algun efecto dañiño. Alabes, e 
proteccion di nos recurso y especie marino ta rekeri un bista 
amplio di comienso te fin di e ciclo di awa (source-to-sea) unda 
fuente di polucion y otro daño por ser mitiga. 


vpernng AG0ress 


Minister Ursell Arends 


Aruba 
21-23 Nov 2022 


Minister Arends ta enfoca riba riba varios aspecto pa e 
proteccion di naturalesa, especialmente ribe e Derecho di 
Naturalesa y Derecho di nos Lama. Naturalesa tin su atencion 
y por mira esaki den e esfuerso pa sera Dump Parkietenbos, 
instala un RWZI nobo na Bubali Plas y stimula sector di procesa 
desperdicio. Pero esaki ta solamente un parti di mitiga daño, 
nos mester educa nos comunidad pa asina respeta, conserva 
y proteha nos naturalesa y recurso natural. 


Minister Arends ta orguyoso di por a habri e workshop tocante 
maneho marino y ta felicita Parke Nacional Aruba y DCNA pa 
realisa e evento aki. Minister Arends ta desea un encuentro 
educativo unda participantenan local y internacional por 
intercambia conocimento. 

Aruba completo a demostra 
seriedad y responsabilidad, 


y principalmente determinacion pa 


recupera y progresa. 


MINISTER XIOMARA MADURO TA PRESENTA E 
DI DOS PARTI DI E PROGRAMA INFORMATIVO 


Despues di e exitoso programa informativo 'Haci nos Herencia 
Cultural accesibel, Minister Xiomara Maduro di Cultura ta 
presenta e di dos parti di e programa den cual ta duna un bista 
di e trabounan cu ta wordo haci na nos Pais pa conserva nos 
herencia cultural. 


Durante di e di dos parti di e programa 'Haci nos Herencia 
Cultural accesibel, representantenan di varios instancia/ 
organisacion lo splica en breve e importancia y balor di e 
plataforma digital den nan trabou. Alabes sr. Peter Scholing di 
Biblioteca Nacional Aruba y sr. Edric Croes di Archivo Nacional 
Aruba ta brinda informacion valioso tocante e proyecto 
innovativo cu ta hiba e nomber Coleccion Aruba. 


E plataforma digital Coleccion Aruba ta un proyecto innovativo 
cu un balor significativo pa Aruba su herencia cultural. E portal 
digital aki ta e punto central pa por haya documento, buki, potret, 


materialnan audiovisual, corant, revista y archivo colonial di 
Aruba. Temporalmente e plataforma digital ta accesibel via 
https://coleccionaruba.bna.aw. 


Ta importante pa nos conserva Aruba su herencia cultural na 
bienestar di e generacionnan cu ta sigui nos. E digitalisacion 
di nos patrimonio cultural ta un hunga un papel clave den e 
proteccion, conservacion, investigacion, restauracion, difusion 
y promocion di nos herencia cultural. Pa e motibo aki e 
esfuersonan haci na Aruba pa preserva nos herencia mester 
wordo mustra y mester por conta cu e apoyo di nos tur. 


Minister Maduro di Cultura ta haci un invitacion special pa 
sintonisa e programa informativo ‘Haci nos Herencia Cultural 
accesibel' na TeleAruba dialuna, dia 21 di november pa 7'or di 
anochi y diamars, dia 22 di november na DiarioTV pa 8'or di 
anochi. 

'Haci nos Herencia 


Cultural accesibel' 
21 | fe K ana 


Diar Diario TV - Canal 48 
Up 8:00PM 

E determinacion di cada ciudadano, | 


lo ta e inspiracion pa nos sigui 
enfrenta cualkier reto cu den 2023 
crusa nos caminda. 

MINISTER ODUBER PRESENTE NA SHOW DI 

SEA BUNITA, SEA BO MES 
SAN = — jg 

Diadomingo, 20 di November, cual ta Dia Internacion di 
Derechonan di Mucha, minister di Turismo & Salud Publico a 
participa na e show "Sea bunita, Sea bo mes”, cual a pone 
enfasis riba inclusion. 


E show aki tabata consisti di un elenco di mucha y hoben cu 
hopi entusiasmo pa mustra Aruba kico tur nan por atraves 
di canto, baile, actuacion y modelahe celebrando hunto dia 
internacional di derecho di mucha. 


Minister Oduber tabata tin e honor di a modela hunto cu Nina 
Andrea na e show di Mi Mes Un Heroe. E mandatario ta bisa 
cu henter e evento tabata "Un bunita show unda cu e meta 
tabata pa consientisa un y tur ariba e importancia di inclusion. 
Tur mucha tin e mes un derecho pa proteccion, educacion 
apropia, cuido di salud, trato justo y un hende pa scucha nan”. 


Sr. Oduber ta manda palabranan di pabien na tur e 
organisadornan di e evento asina special aki, y tambe kier 
corda cu derecho di mucha ta nos deber como un comunidad. 
E evento tabata un bunita iniciativa, caminda cu tur mucha a 


pasa un rato agradabel cu nan famia y sernan keri. 

Minister Dongui Oduber: 


RESUMEN DI SIMAN 


Minister di Turismo y Salud Publico, Sr. Dangui Oduber, tabata 
tin un siman fructifero. Den e siman cu a pasa minister Oduber 
tabata den parlamento pa locual ta trata presupuesto di 2023, 
cual a wordo aproba pa mayoria di coalicion cu un surplus 
di 1 porciento, cumpliendo cu normanan y acuerdonan haci 
cu Gobierno di Hulanda. E deficit financiero a wordo baha 
substansialmente. 


Tambe ministerio a anuncia un otro bunita proyecto 
conhuntamente cu Aruba Tourism Authority, pa embeyece 
tur e palapanan na Mangel Halto. Tur esaki ta den cuadra 
di mehora e calidad di producto Aruba. Consecutivamente a 
bishita Embassy Suites by Hilton, caminda cu a haña un site 
visit. E hotel aki lo tin su apertura na Januari 2023 y lo crea 
entre 150 — 200 cupo di trabou. Un proyecto cu lo stimula e 
economia di Aruba y asina crea mas entrada. 


Pa conclui, Sr. Oduber tabata presente na Hospice Atardi pa 
nan celebracion di nan di cuater aniversario. Na Hospice Atardi 
ta caminda cu nan ta ofrece cuido den ambiente di hogar. Un 
grupo di boluntario, enfermero y dokter di cas ta duna cuido y 
sosten na personanan cu un maleza severo pa cual no tin cura 
mas y cu a yega nan etapa final di bida. 

Y cu optimismo nos to drento un oño nobo. 
Y nos ta prepara mas cu nunca pa atende 
cu retonan y cambia nan den 


oportunidadnan nobo. 


MINISTER 


ect 


Minister Rocco Tjon: 


Z É 2 D i Í 

Den fin di siman, Ministerio di Husiticia y Asuntonan Social a 
organisa e “marcha pa nos derechonan” un biaha mas, cual 
ta netamente un marcha en conexion cu dia internacional di 
Derecho di Mucha. Dia 20 di November, ta dia internacional 
di Derecho di Mucha, y pa pone enfasis riba e importancia 
di esaki, a marcha un bes mas, asina demostrando Aruba y 
mundo henter cu mucha tambe tin nan derechonan, y e ta 
hopi importante pa nos tur por crea e espacio pa e mucha por 
vocifera esaki tambe. 


Manera ta conoci, e aña aki Ministerio di Husticia y Asuntonan 
Social a lansa e proyecto unico di "Mi Mesun Heroe". Un 
proyecto sumamente importante, caminda a traves di un 
programa di entretenimento, ta podera y curasha cada mucha 
pa traha riba e confiansa den nan mes, door di siñanan for 
di trempan kico tur ta nan derechonan y con pa identifica y 
preveni cualkier tipo di abuso. Segun minister di Husticia y 
Asuntonan Social Rocco Tjon a expresa, esaki eigenlijk ta tarea 
di un adulto, sinembargo ta consciente tambe cu tin biaha e ta 
dificil pa muchanan comunica cu un adulto. Pa e motibo aki, a 
traves di e programa aki, e obhetivo ta pa logra convence cada 
mucha, cu semper tin un hende cu lo tey pa nan, sea ta un 
mayor, famia, amigo, docente of instancia. 


Na mes momento, ta para keto un rato na e hecho cu siman 
pasa tawata tin varios actividad pa mayornan y nan yiunan. 
E aña aki a celebra e prome lustro, cu ta organisa e ‘siman 
di lantamento di mucha’, cual no ta un esfuerso di gobierno 
so pero di diferente organisacionnan no-gubernamental cu ta 
yena e calendario. Hopi biaha ta papia di problema, sinembargo 
ta duna e siman aki un caracter preventivo. Lantamento di un 
yiu no ta un tarea facil, un yiu no ta bin cu un manual y cada 
mucha ta unico, loke ta haci esaki un poco dificil tin biaha, 
pa dicidi con ta e miho manera pa lanta un mucha. Pues 
asina ta cu durante e siman “lantamento di mucha” diferente 
organisacionnan y fundacionnan ta brinda e guia y sosten na e 
mayornan y guiadonan cu tin mester di esaki. 


Por ultimo, por bisa, cu ta purba riba diferente tereno pa cuida 
nos muchanan y nan derechonan, dunando asistencia na e 
mayornan y guiadonan cu tin cu percura pa esaki. Minister 
Tjon a gradici tambe colega Minister di Enseñansa y Deporte, 
sr. Endy Croes pa su presencia, pero tambe na tur e mayornan, 
docentenan, representantenan di IBISA, representantenan 
di Grupo Scouting, tur fundacionan, organicasion, prensa y 
particularmente na nos heroenan di cambio y cada muchanan 
cu a haci e atardi, uno special. 

POTRETNAN DI MARCHA 


PA NOS DERECHONAN 

Tur final di aña ta indica un comienso nobo. 

Nos ta keda gradici cu den aña 2022, 
os a lanta cabes y mira recuperacion, cu 
esfuerso di cada ciudadano. 


— 

MINISTER ENDY CROES A RICIBI BALA 
OFICIAL DI COPA MUNDIAL 2022 


Diabierna Minister Endy Croes a ricibi bishita di director di 
Telearuba sr. Giovanni Kock en conexion cu Copa Mundial 
2022 cu ta tuma luga di 20 di november pa 18 di december na 
Qatar. Mundial di futbol ta e deporte di mas grandi na mundo. 
E aña aki ta e di 22 edicion di Copa Mundial na unda 32 pais 
ta competi pa conkista e titulo maximo. 


Esaki ta un celebracion cu mundo ta celebra cada pais na nan 


forma. Mandatario di Deporte ta invita comunidad di Aruba SC 


sintonisa Telearuba Canal 23 pa sigui tur e partidonan di Copa 
Mundial 2022. Ban celebra e 4 simannan nos dilanti den gran 
forma y sostene bo ekipo faborito. Palabranan di pabien y exito 
pa Telearuba. 


s di Enseñansa y Deporte 


Endy Croes 


Deseo 
Disciplina 
Dedicacion 
Determinacion 

Minister Endy Croes: 


sterio di Enseñonso y Deporte. 


S sd. 


as 


i ` 
Dia 15 di november ultimo Minister Endy Croes y 
colega Minister Glenbert Croes a lansa Plataforma 
Enseñansa y Labor (PEL). Esaki ta un di e 
recomendacionnan di e Doorlichting Rapport van 
het Arubaanse Onderwijsbestel. Plataforma di 
Enseñansa y Labor lo trece miho acoplacion entre 
enseñansa y necesidad di mercado laboral. 


Minister Endy Croes a enfatisa cu enseñansa tin |» 
cu prepara nos studiantenan na e nivel cu mercado [ 
laboral ta exigi. Hunto lo traha den un ekipo unda 
tin representante di Departamento di Enseñansa, 
DAO, DPL como tambe representantenan di sector 
priva e.o. ATIA, AHATA, SNBA, Y KVK. 


Lo traha hunto riba diferente tema e.o. necesidad 
di mercado, ahustacion di curiculo a base di 
necesidad, pasantia, examen, preparacion pa 
mercado laboral (data di vacatura, training pa 


solicita y investiga kico scolnan ta ofrece si ta Minister Endy Croes a remarca cu trabounan a inicia y den 


acopla bon na necesidad di mercado laboral. Di e manera aki futuro cercano esaki por cuminsa duna resultado. Concluyendo 
nos lo percura pa e mercado laboral por tin e empleadonan di Minister Endy Croes ta desea ekipo di PEL hopi exito! 
calidad manera cu e necesidad ta exigi. 

MINISTER ENDY CROES PRESENTE NA APERTURA 
DI IF5 FUNCTIONAL FITNESS MASTERS WORLD 
CHAMPIONSHIP ARUBA 2022 


Diabierna ultimo Minister Endy Croes tabata presente na 
Centro Deportivo Libertador Betico Croes pa e gran apertura 
di iF3 Functional Fitness Masters World Championship Aruba 
2022. Mas di 280 atleta di 23 diferente pais a participa fin di 
siman den e competencia. 


Mandatario di Deporte a hiba palabra durante e ceremonia di 
apertura y asina a duna inicio na e competencia. Concluyendo 
Minister Endy Croes ta felicita presidente di iF3 Aruba William 
Erasmus y henter su ekipo cu a haci e competencia posibel y 
exitoso! Pabien na tur atletanan cu a participa y e ganadonan! 


de es pe = 

BUNITA CELEBRACION DI 25 ANA DI 
GENOOTSCHAP NEDERLAND ARUBA CU 


Na teatro Diligentia na Den Haag a tuma lugar diasabra 19 di 
november e celebracion di 25 aña di existencia di Genootschap 
Nederland Aruba (GNA). E encuentro special aki a conta cu 
presencia di Princesa Beatrix. Na su yegada Princesa Beatrix a 
wordo ricibi pa e Comisario di Rey pa Zuid Holland Jaap Smit y 
burgemeester interino di Den Haag Mariëlle Vavier. Elja Raven 
a entrega un boeket di flor na e princesa na unda despues e e 
princesa a wordo ricibi pa presidente di GNA Nico van Grieken 
y director di Teatro Diligentia Lucien Kembel. 

Na comienso di e programma - prome cu yegada di Princesa 
Beatrix — presidente di GNA Nico van Grieken a tene un 
introduccion den cual ela para keto na e origen di GNA y e meta 
di e Genootschap cu ta pa fortifica e lasonan entre Hulanda 
y Aruba y tambe crea mas concientisacion na Hulanda pa 
pais Aruba. Esaki pa 25 aña caba a keda treci pa medio di 
encuentronan cu ordadornan renombra. Sr. Van Grieken a bisa 
cu e tema di e celebracion aki ta "De kracht van verbondenheid, 
het Koninkrijk en Aruba in de toekomst” (E forza di relacion, y 
futuro di Reino Hulandes y Aruba) y e aspecto aki lo refleha 
tambe den e charlanan durante di e programma. 


E prome orador tabata prof. dr. Viola Heutger, rector di 
Universidad di Aruba. Den su discruso prof. Heutger a papia 
riba posibilidadnan di estudio avansa na Aruba y cu e ta mira 
akinan potencial grandi mirando cu investigacion y cifranan 
a mustra cu e cantidad di studiante Arubiano cu ta sigi un 
estudio na nivel di HBO of Universidad na Hulanda y cu ta 
termina nan estudio cu exito ta hopi chikito den comparacion 
cu studiantenan cu a studia na Aruba. Pesey prof. Heutger 
ta boga pa mas cooperacion y intercambio riba tereno di 
enseñansa den Reino Hulandes pa asina crea mas opcion 
banda di studia na Hulanda. 


Francoi Guadeloupe, docente antropologia na Universidad 
di Amsterdam den su discurso a boga pa un mentalidad 
comun den Reino pa loke ta trata e tema di ecologia. Laga 
e habitantenan di St. Maarten cera conoci cu e desaster di 
teremoto na Groningen y siña e habitantenan di Groningen e 
consequencia di orcannan cu ta pasa na e islanan ariba. Tambe 


sr. Guadeloupe a tene un analisis antropologico di e pueblo di 
e paisnan Caribense den Reino, tanto e aspecto di identidad, 
cultura, idioma y clase social, principalmente e evolucion cu e 
islana a conoci pa medio di migracion. 


Por ultimo prof. Gert Oostindie, cu ta specialisa den historia 
di post colonial di Hulanda y di Caribe, a hiba un charla cu e 
titulo “Aruba en het ongemak in de Koninkrijksrelaties” ( Aruba 
y e incomodo pa cu e relacion den Reino), cu ta basa leve riba 
e buki “Ongemak” cu Oostindie recientemente a saca hunto 
cu Wouter Veenendaal. Mescos cu den e buki prof. Oostindie 
a papia riba e falta di comprencion y con por reduce esaki. 
Hopi di e informacion aki ta basa riba investigacionnan di hopi 
aña y dirigi ariba comprencion na ambos banda di oceano. 
Temanan cu a bin dilanti tabata e historia colonial, e proceso 
di decolonisacion, e situacion actual y un bista riba futuro. Pa 
loke ta futuro prof. Oostindie a bisa cu mester bin un ampliacion 
di e agenda di Reino Hulandes: clima y medio ambiente; 
enseñansa, salubridad y migracion. Stimula conocemento di e 
islanan na Hulanda y traha na cooperacion pa asina logra mas 
ampliacion. 


E programa a conta tambe cu un parti cultural na unda e 
invitadonan a wordo encontra cu musica di cai di orgel den e 
foyer di teatro Diligentia. Riba e podium e poeta Arubiano Frida 
Winklaar Domacassé a declama poesia propio na unda tambe 
un poesia special scirbi pa e aniversario di GNA. E gitarista 
Jean Jacques Rojer a deleita e publico cu musica riba guitara. 


Na final di e programa e burgemeester interino di Den Haag 
a sorpresa presidente di GNA sr. Nico van Grieken cu un 
decoracion real “Ridder in de Orde van Oranje Nassau” pa 
entre otro su trabao pa GNA. 


Directiva di Genootschap Nederland Aruba por mira bek riba 
un exitoso celebracion di nan 25 aña di existencia y pa medio 
di charlanan sumamente interesante un biaha mas a demostra 
su compromiso pa fortifica e lasonan entre Hulanda y Aruba. 


Gabinete Wever - Croes TI 


EN 

MIENTRAS NOS TA DEN E ULTIMO DIANAN DI ANA 2022, 
LAGA NOS REFLEXIONA RIBA E COSNAN BON 
CU A HIBA NOS NA RECUPERACION DI NOS DUSHI ARUBA. 
E CURASHI DI CADA CIUDADANO LO TA E INSPIRACION 
PA NOS DRENTA UN ANA NOBO CU METANAN FIJO Y 
DETERMINACION PA SIGUI LUCHA PA PROGRESO DI NOS PAIS. 
LAGANDO ATRAS TUR NEGATIVISMO PA ASINA 2023 LO TA 
UN ANA YEN DI BENDICION Y PROSPERIDAD. 


Don Pasco y Telg hia Nabe. 


